OpenLLM-France/wikimedia huggingface dataset:
# Jon Txakartegi

Jon Txakartegi Lamadriz, "Takolo" edo "Tac" bezala ere ezaguna, (Lekeitio, 1899ko maiatzaren 16a - Mountain Home, 1986ko maiatzaren 28a) Ameriketako Estatu Batuetan errotutako joale lekeitiarra izan zen, eta Idahoko euskal komunitatearen animatzaile ospetsua.

## Biografia

Felipe eta Hipolitaren semea, 13 urterekin arrantzale lanetan hasi zen. 20 urterekin, Bordelen Niagara baporea hartu zuen Ameriketarantz, New Yorkera 1920ko maiatzaren 4ean ailegatu zelarik. Handik Mountain Homera jo zuen, bere aita lehendik han baitzegoen. 1920 eta 30 hamarkadetan White Rockeko (Elko) arrantxo batean lan egin zuen, eta gero trenbideetan aritu zen. Arrantxo batean sukaldari ere aritu zen, Utah-en meatzaritzan ere bai, eta gero abeltzaintzan ibili zen. 1938an Mountain Homen Zoila Etxeberria estatubatuarrarekin ezkondu zen, jatorri lekeitiarrekoa hau ere; hiru seme-alaba izan zituen, Joanna, Frank eta Theresa. 1959an Stockman's Pastime Bar-rean partea zuen beste sozio batzuekin, baita Mountain Homeko Bouquet Bar izenekoan ere; eta han egin zuen lan 1965ean erretiroa hartu arte.

## Euskal komunitatean animatzaile

1950ean Boise Music Week festibalaren pregoilari izan zen; Mountain Homeko euskal etxearen fundatzailea izan zen 1960an; Boiseko Euskal Etxeko kidea ere izan zen, baita herriko eliza katolikoarena ere. Afizio bezala arrantzan jarraitu zuen bizitza osoan. Euskal komunitatearen animatzaile ezaguna izan zen, eta Walt Disney's Wonderful World of Color telesailaren kapitulo batean rol horretan agertu zen ("Greta, the misfit Greyhound", 9garren denboraldia, 18 atala, 1963ko otsailaren 3an aireratua). Bertan Takolok Domingo pertsonaiaren papera antzeztu zuen, karrokanpo batean, Jimmy Jausoro eta Jose Mari Sangronizekin batera artzainen lagunarteko erromeria irudikatuz. 1985ean Maria Uberuagarekin dantzatu zuen "Nondik nora: Basques in America" ikuskizunean, Oinkari Basque Dancers taldearen 25 urteurreneko ospakizunetan.

## Erreferentziak

* ↑ (Ingelesez) «John "Tacolo" Chacartegui» The Basque Museum & Cultural Center | Boise, ID (Noiz kontsultatua: 2019-02-28).
* ↑ «Takolo, un vasco en América» Euzkadi 1982ko urriaren 1a.
* ↑ Sebastian, Koldo San. (2013-01-01). «AMERIKANUAK: Lekeitiarrak Ameriketan (C-F)» AMERIKANUAK (Noiz kontsultatua: 2019-02-28).
* ↑ (Ingelesez) «Obituaries» The Basque Museum & Cultural Center | Boise, ID (Noiz kontsultatua: 2019-02-28).
* 1 2 «Basques in USA: Amerikanuak» http://basquesinwestern.blogspot.com/ (Noiz kontsultatua: 2019ko otsailaren 28a).
* ↑ (Gaztelaniaz) SAN SEBASTIÁN, Koldo. «“Potxuak”, mujeres lekeitiarras en el Oeste americano» www.euskonews.eus (Noiz kontsultatua: 2019-02-28).
* ↑ (Ingelesez) «Greta, the Misfit Greyhound» Disney Wiki (Noiz kontsultatua: 2019-02-28).
* ↑ (Gaztelaniaz) «Estados Unidos de América. Idaho - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-02-28).
* ↑ Euskal amerikar artzainen festa 1963. (Noiz kontsultatua: 2019-02-28).

## Kanpo loturak

* Mountain Homeko euskal etxea.
* Boiseko Euskal Etxea.
* Datuak: Q61914220
# Jon Ugutz Goikoetxea

Jon Ugutz Goikoetxea Elorriaga "Txapela" 1950ean jaio zen Derion, familia abertzale baten baitan. Mikel Goikoetxearen anaia. Gaztea zelarik, ETA erakunde armatuko kide egin zen. 1972ko martxoaren 15ean, 22 urterekin, Guardia Zibilak hil zuen Elizondon muga zeharkatzen ari zela.

## Kanpo estekak

* (Gaztelaniaz) 2012an eginiko omenaldia.
* Datuak: Q12260540
# Jon Suarez Barrutia

Jon Suarez Barrutia (Elgoibar, 1962) gipuzkoar idazle eta itzultzailea da. Maisu ikasketak egin zituen, eta Haur Literatura landu du batez ere. Haur eta gaztetxoei zuzendutako hamarnaka liburu itzuli ditu euskarara. Egun, irakasle lanetan dihardu.

## Lanak

* Kaixo, Mirna (1996, Desclée de Brouwer)
* Saguarekin klik (1997, Desclée de Brouwer)
* Eta alkatea? (1998, Desclée de Brouwer)
* Ortzadarraren kantua (1999, Aizkorri)
* Ilbetea dilindan (2002, Pamiela)
* Luzi, Fer! (2002, Aizkorri)
* Loa, loa (2007, Gero-Mensajero)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260535
# Jon Torre Basterretxea

Jon Torre Basterretxea (Bilbo, Bizkaia, 1963ko martxoaren 6a) bizkaitar pala-jokalaria da.

## Biografia

1983. urtean hasi zen profesional mailan. Bere jardueran irabazi dituen sarien artean, 1990 eta 1999ko Euskadiko Txapelketa eta 1991 eta 1997ko Bizkaiko Kopa dira nagusiak. Eusko Basque enpresako jokalaria da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260539
# Jon Tecedor

Jon Tecedor Aginaga (Donostia, 1975eko irailaren 16a - 2008ko ekainaren 15a) euskal haltera izan zen, pisu super-astunak kategorian aritu zuena.

## Biografia

Lasartearra, lanbidez teknikari elektrikoa izan zen.
Danena-Olaederra taldekoa, 1998ko Munduko Txapelketetan 7.a izan zen bere kategorian. Espainiako txapelduna ere askotan izan zen.
Sydneyko Olinpiar Jokoetan parte hartu zuen, non 13. postuan sailkatu zen.
2008ko ekainaren 15ean hil zen, moto istripu baten ondorioz, Euskadiko Halterofilia Txapelketara zihoala eta kamioi batek jo zuenean.

## Erreferentziak

* ↑ Diario Vasco: El halterófilo lasartearra Jon Tecedor fallece en un accidente de motocicleta
* ↑ Gara: Jon Tecedor fallece en un accidente de tráfico
* ↑ www.sports-reference.com
* ↑ As: Fallece Jon Tecedor, campeón de España de la modalidad
* Datuak: Q12260538
# Jon Telleria

Jon Telleria Barrena (edo Ion Telleria; 1982) euskal kazetaria da. Irratian aritu da batik bat, Gaur egun Naiz Irratiko lan egiten du. 2023an berak eta Goizeder Tabernak Rikardo Arregi Kazetaritza Saria irabazi zuten Bideak podcasta sortzeagatik.
Honela deskribatu zuen podcasta sariaren epaimahaiak: "Bizi ditugun garai konbultsoetan, indarrean den dramarik latzenetako bati heldu zion Naiz Irratiaren eta Mediabask-eko BIDEAK podcastak: migrazioaren eta errefuxiatuen gaiari. Bidasoko pasabideari helduta, askotariko ahotsak bildu zituzten lan horretan, hasi puntako ordezkari instituzionaletatik, gaian aritu eta aditu direnen testigantzak ere bai, (Mikel Mazkiaran edo Iker Barbero zuzenbidean adituak), eragileetatik pasa (Irungo Harrera sarea, Lapurdiko sostengu sarea…), eta noski, drama hau azalean bizi duten pertsonenganaino: podcastaren benetako protagonista diren migratzaileetaraino (Nadege, Amadou, Abdou, Adama…). Bistan da landa-lan handia dagoela atzetik, ahalegin aparteko bat auziari prisma bilketa handia azaltzeaz gain, saiakera ikusten da momentuko soinuak ere biltzeko; esaterako, Irunen zelatan egoten diren boluntario sareko "gautxoriekin" ere izan dira. Migratzaile zenbaiten konfiantza guztietatik begiratzeko. Datuak ere lortu dituzte; hala, gure lurraldeetara iritsi aurretik jasan behar izan dituzten askotariko pasadizoak kontatu dituzte lehen pertsonan. 7 atalak arin entzuten dira, gai mardula izanagatik ere. Testigantza batzuk barruraino heltzen dira, bere gordinean azaltzen direlako. Gaiak ez du besterik merezi."

## Erreferentziak

* ↑ «Bideak eta Lore hostoak podcastek irabazi dute Rikardo Arregi saria» Berria 2023-11-29 (Noiz kontsultatua: 2023-11-30).
* ↑ «Rikardo Arregi kazetaritza saria» rikardoarregikazetaritzasaria.eus (Noiz kontsultatua: 2023-12-21).

## Kanpo estekak

* Datuak: Q123959979
# Jon Ugutz Zubizarreta

Jon Ugutz Zubizarreta Mentxaka (Bilbo, 1971ko uztailaren 23a) bizkaitar idazlea da.

## Biografia

Bilbon jaio zen 1971n, gaur egun Euskal Herriko Unibertsitateko Kudeaketa Teknikariaren egoitza den hirian. 2017an «Sara, mi vida por 37 kilos» eleberria argitaratu zuen Egarbook argitaletxearekin, eta 2018an «Er torito güeno» izeneko beste eleberri bat argitaratu zuen Amazon-en.

## Liburuak

* Sara, mi vida por 37 kilos
* Er torito güeno

## Erreferentziak

* ↑ Joxe Ramon Zubimendi: «Bilbo/Bilbao, Areatza/*Arenala», Euskaltzaindiaren Jagonet zerbitzua, 2012-09-05.

## Kanpo estekak

* Ugutz Zubizarreta Facebook-en
* Datuak: Q121267311
# Jainkoen oturuntza

Jainkoen otordua (italieraz: Festino degli dei) Giovanni Bellini margolari italiarraren azken lanetako bat da. Washingtongo Arte Galeria Nazionalean gordetzen da. Mihise gaineko olioz egina dago. 170 zm-ko altuera eta 188 zm-ko zabalera du. Veneziako artistak mitologia inguruko lan gutxi egin zituen eta horrek balio gehiago ematen dio lan honi. 1514 inguruan egin zuen.

## Historia

Bellinik 1514an margotu zuen, Alfontso I.a Estekoa Ferrarako dukearen enkarguz, Ferrarako Esteko Gazteluan bere camerino d'alabastro (alabastro-ganbera). Bere azken lanetako bat da, egileak behin eta berriz aldatu zuena. Bere bizitzaren amaierako lan hauetan Veneziako pintura tipikoa iragartzen da, Giorgioneren eraginpeko kolore eta argiarekiko bere zaletasunarekin. Bellini hil zenean, handik gutxira (1516an), Tizianok paisaia aldatu zuen bere Il Baccanale degli Andrii obrarekin egokitu egin zezan, hau ere Alfontso I.aren kamerinoan.
Pintura Peter A. B. Widener estatubatuar handikiak erosi zion Northumberlandeko Dukeari 1925ean, eta, geroago, Washingtongo Arte Galeria Nazionalean sartu zen bere bildumaren gainerakoekin.

## Azterketa

Veneziako artistaren pintura mitologiko bakarrenetakoa da. Horrela, bere bizitzaren amaieran, Bellinik Errenazimentuko korronte berriak sortzen lagundu zuen, bere gazte garaikideen lanen monumentaltasun eta ezaugarri piktoriko berberak erakutsiz.
Oreka dago paisaiaren eta irudien artean. Lehenik, Olinpoko jainkoak ikusten dira oturuntza egiten. Eszenak Ovidioren Fastien poemaren bi pasarte irudikatzen ditu elkarrekin. Priapo, ezkerrean, Lotis ninfa limurtzen saiatzen ari da, baina Silenoren astoak eragozten dio. Inguruan jainko mozkorrak daude: Jupiterrek arrano bat du inguruan, Poseidon, Zibeles eta Zeres laztantzen ari da, Hermes upel baten gainean ilaunki luzatuta dagoen bitartean. Parra hostoak buruan dituen mutila Bako jainkoaren ezohiko irudikapen gaztea da. Hasiera batean Bellinik irudiak pertsona hilkor gisa margotu zituela uste da, Ovidioren itzulpen oker bati jarraituz; ondoren, jainko olinpikoen ezaugarriekin berriz margotu behar izan zituen.
Hondoko paisaian zuhaitz hostotsuak dira nagusi. Argia delikatua eta samurra da.

## Erreferentziak

* ↑ http://www.arte.it/opera/festino-degli-dei-4638
* ↑ Conisbee, Philip, "The Ones That Got Away". Saved! 100 Years of the National Art Collection, Fund Ed. Richard Verdi. Londres: Scala, 2003, 30.or.
* ↑ Jaffé, David eta Sorcha Carey, "Giovanni Bellini (about 1430–1516), with additions by Titian: The Feast of the Gods". Titian. Ed. David Jaffé. Londres: National Gallery Company, 2003, 108 or.

## Kanpo estekak

* (Italieraz):Margolana Artonline webgunean.
* (Italieraz):Margolanaren inguruko bideoa Youtuben.
* Datuak: Q15008032
* Multimedia: The Feast of the Gods (Giovanni Bellini and Titian) / Q15008032
# Jainkoez eta gizakiez

Jainkoez eta gizakiez (frantsesez: Des hommes et des dieux) 2010eko Xavier Beauvois frantziar zinema zuzendariaren film dramatikoa da.
Zinema Euskaraz programak Cannesko Zinemaldian Epaimahairen Sari Handia lortu zuen lan hau euskaratu zuen.

## Argumentua

Oharra: Atal honek istorio osoa edo amaiera argitzen du.
1990eko hamarkadan, Aljeriako Atlasean, zortzi monje trapako monasterio batean bizi dira. Inguruko musulmanekin harmonian bizi dira. Baina, Aljeriako Gerra Zibilaren garaiak dira eta kroaziar langile batzuk erail ondoren, komando islamista bat monasterioan sartuko da.

## Aktoreak

* Lambert Wilson: Christian
* Michael Lonsdale: Luc
* Olivier Rabourdin: Christophe
* Philippe Laudenbach: Célestin
* Jacques Herlin: Amédée
* Loïc Pichon: Jean-Pierre
* Xavier Maly: Michel
* Jean-Marie Frin: Paul
* Abdelhafid Metalsi: Nouredine
* Sabrina Ouazani: Rabbia
* Abdallah Moundy: Omar
* Olivier Perrier: Bruno
* Farid Larbi: Ali Fayattia
* Adel Bencherif: terrorista

## Erreferentziak

* ↑ EiTB. (2011/01/13). 'Jainkoez eta gizakiez' lana estreinatuko du Zinema Euskaraz programak. .

## Kanpo estekak

* Filmaren IMDBko fitxa irakurgai (Ingelesez)
* Datuak: Q1130313
# Jainkoaren zedroak

Uadi Qadisha (Haran Sakratua) eta Jainkoaren zedroen basoa (Horsh Arz el-Rab)$^1$ UNESCOren gizateriaren ondarea :
| Mota | Kulturala |
| Irizpideak | iii, iv |
| Erreferentzia | 850 |
| Kokalekua | Libano |
| Eskualdea$^2$ | Herrialde arabiarrak |
| Koordenatuak | 34°14′37″N 36°2′54″E﻿ / ﻿34.24361°N 36.04833°E﻿ / 34.24361; 36.04833 |
| Izen ematea | 1998 (XXII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Jainkoaren zedroak (arabieraz: أرز الربّ‎, Horsh Arz el-Rab) Libano mendian zegoen Libanoko zedroen basoaren aztarna da. Feniziarrek, asiriarrek, babiloniarrek, egiptoarrek, erromatarrek, persiarrek, israeldarrek eta otomandarrek ustiatu zuten basoa. Feniziar itsasontziak egiteko edo Jerusalemgo tenplua eraikitzeko erabili zituzten. Egiptoar momiek ere bere erretxina zuten behar-beharrezkoa.
Egun babesturik dago. 1998an UNESCOk Gizateriaren Ondare izendatu zuen.

## Erreferentziak

* ↑ https://web.archive.org/web/20150812101541/http://cedarsforever.com/history.html
* ↑ UNESCO World Heritage Centre. UNESCO Fact Sheet. Whc.unesco.org.

## Kanpo estekak

* Datuak: Q60945
* Multimedia: Cedars of God / Q60945
# Jainkotasun

Jainkotasuna edo dibinitatea jainko izatasuna, izate jainkozkoa edo jainko denaren nolakotasuna da, hala nola arima, profezia eta beste errebelazioak eta mirariak. Naturaz gaindiko jatorria duten fenomeno, objektu eta izateen nolakotasuna ere izan daiteke.

## Kanpo estekak

* Datuak: Q1379405
# Jaintia Hills barrutia

Jaintia Hills barrutia Indiako barruti bat da, Meghalaya estatuan. 395.124 biztanle ditu 1.693 kilometro koadrotan.

## Mugakideak

Honako barrutiekin egiten du muga:

## Ikus, gainera

* Meghalaya

## Kanpo estekak

* Datuak: Q1920789
* Multimedia: Jaintia Hills district / Q1920789
# Jainkoen egoitza

    Artikulu hau komikiari buruzkoa da; filma gaitzat duena beste hau da: «Asterix, Jainkoen Egoitza»
Jainkoen egoitza (frantsesez: Le Domaine des dieux), Asterixen abenturen komikietako bat da, Pilote komiki aldizkariaren 591. zenbakian argitaratu zena, 1971ko martxoak 4an Frantzian. Liburu bezala argitaratu zen urte horretan bertan, 1.100.000 aleko tiradarekin. Asterixen 17. abentura da, eta, euskaraz argitaratutako zazpigarrena.

## Istorioa

Oharra: Atal honek istorio osoa edo amaiera argitzen du.
Julio Zesarrek, Asterix eta bere lagunak bizi diren herrixkaren ondoan urbanizazio bat eraikitzeko ideia du, herrixka, auzo txabolista bat izateko xedearekin. Jainkoen Egoitzan ostatu hartutako jendearen zoritxarrerako, Asuranzeturix koblakaria, egoitzako pisuetako batetara joaten da.

## Pertsona ospetsuen karikaturak

* Animatzaile erromatarra (euskarazko bertsioan Triangelus izena duena, eta, gaztelerazkoan, Matius Pratus, Matías Prats Cañete kazetariaren omenez), Guy Lux telebista animatzaile frantziarraren karikatura bat da.

## Kanpo estekak

* Datuak: Q1216875
# Jainkoen sorreraren japoniar mitoa

Jainkoen sorreraren japoniar mitoa, japonieraz 神産み, Kamiumi, Japoniar mitologian, Japoniaren sorreraren ondoren, jazotako gertaera mitologiko bat da, honetan Izanagi eta Izanamirengadik jaioteako jainko-jainkosen sorrera azalatzen da.
* Datuak: Q3545159
* Multimedia: Kamiumi / Q3545159
# Jainkoen zubia

Jainkoen zubia, ingelesez Bridge of the Gods, AEBetako Oregon estatuko Cascade Locks eta Washington estatuko North Bonneville udalerriak elkarlotzen dituen zubi bat da. Columbia ibaia zeharkatzen du.
1926an eraiki zen, 565 metro luze eta punturik garaienean 43 metroko altuera du.

## Zinema

Wild (2014) filmean agertzeagatik ezaguna egin da.
* Datuak: Q913665
* Multimedia: Bridge of the Gods / Q913665
# Jon Mariñelarena

Jon Mariñelarena Ollakarizketa (Iruñea, 1985eko maiatzaren 12a), Nafarroako txirrindulari ohia da.

## Palmaresa

2005
* 2. Oñati Sarian
* 4. San Martin Sarian
2006
* 2. Laudio Sarian
* 2. San Bartolome Sari Nagusian
2007
* 2. San Roman Sarian

## Kanpo estekak

* Jon Mariñelarena - ProCyclingStats
* Datuak: Q121705830
# Jon Markaide

Jon Markaide Osoro (Elgeta, Gipuzkoa, 1950eko abuztuaren 21a) astrofisikaria da, Valentziako Unibertsitateko Astronomia eta Astrofisikako katedraduna, hainbat zientzia elkartetako kidea. Ikerketako Euskadi Saria eman zioten 2004. urtean.

## Bizitza

Elgetan (Gipuzkoa) jaioa, Arrasaten hazi zen. Zaragozako Unibertsitatean Zientzia Fisikoetako lizentzia eskuratu zuen, ikasketak Zaragozako Unibertsitatean, Madrilgo Unibertsitate Konplutentsean eta Edinburgoko Unibertsitatean eginda. Doktoregoa, berriz, Ameriketako Estatu Batuetako Massachusetts Institute of Technology unibertsitatean eskuratu zuen, 1982an, Irwin I. Shapiro irakasleak zuzendutako doktorego-tesi batekin.
Doktoretza eginda, Alemaniara jo zuen, Bonn hirira lehenik, Erradioastronomiako Max Plack Institutura (1982tik 1985era); eta Munichera gero, Siemens enpresara (1985-1986). Ondoren, CSICeko zientzia ikertzailetzat jardun zuen Andaluziako Astrofisika Institutuan (1986-1991). 1991tik Astronomiako eta Astrofisikako katedraduna da Valentziako Unibertsitatean.
Hainbat zientzia elkartetako partaide da Markaide: American Physical Society (1980–1996), International Astronomical Union (1986tik gaur arte), European Astronomical Society (bazkide sortzailea, 1991n), Espainiako Astronomia Elkartea (sortzaileetariko bat, 1991n), Zientzia Zehatz, Fisiko eta Naturaletako Espainiako Errege Akademia (1992tik) eta Jakiunde Zientzia, Arte eta Letren Akademia (2007tik).

## Erreferentziak

* 1 2 3 Zuriñe VELEZ DE MENDIZABAL ETXABE: «Jon Markaide», Euskonews Gaztea, 45. zenbakia.
* 1 2 Lore AGIRREZABAL: «Jon Marcaide, Astronomia eta Astrofisikako katedraduna: "Ni halabeharrez naiz astronomo, literalki halabeharrez"» (jatorrizko izenburua, gaztelaniaz: «Jon Marcaide, catedrático de Astronomía y Astrofísica: "Yo soy astrónomo por azar, literalmente por azar"», Belaxe Itzulpen Zerbitzuak euskaratua), Euskonews & Media, 437. zenbakia, 2008-04-25.
* Datuak: Q5951361
# Jon Merino

Jon Merino Crespo (Donostia, Gipuzkoa, 2003ko martxoaren 3a-) euskal herritar futbolaria da. Atzelari lanetan edota eskuin hegalean aritu ohi da.

## Kirol Ibilbidea

2023ko ekainaren 30ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Pasaia | 3.F | 2021/22 | 35 | 1 | - | - | - | - | - | - | - | - | - | - | 35 | 1 |
| Pasaia | Denera | Denera | 35 | 1 | - | - | - | - | - | - | - | - | - | - | 35 | 1 |
| Berio | 2.F | 2022/23 | 15 | 2 | - | - | - | - | - | - | - | - | - | - | 15 | 2 |
| Berio | Denera | Denera | 15 | 2 | - | - | - | - | - | - | - | - | - | - | 15 | 2 |
| Beasain | 2.F | 2022/23 | 15 | 1 | - | - | - | - | - | - | - | - | - | - | 15 | 1 |
| Beasain | Denera | Denera | 15 | 1 | - | - | - | - | - | - | - | - | - | - | 15 | 1 |
| Berio | 2.F | 2023/24 | 27 | 0 | - | - | - | - | - | - | - | - | - | - | 27 | 0 |
| Berio | Denera | Denera | 27 | 0 | - | - | - | - | - | - | - | - | - | - | 27 | 0 |
| Sanse | 1.F | 2023/24 | 3 | 1 | - | - | - | - | - | - | - | - | - | - | 3 | 1 |
| Sanse | 1.F | 2024/25 | - | - | - | - | - | - | - | - | - | - | - | - | - | - |
| Sanse | Denera | Denera | 3 | 1 | - | - | - | - | - | - | - | - | - | - | 3 | 1 |
| Ibilbide osoan | Ibilbide osoan | Ibilbide osoan | 95 | 5 | - | - | - | - | - | - | - | - | - | - | 95 | 5 |

## Kanpo estekak

* Datuak: Q124569479
# Jon Melero

Jon Melero (Bilbo, 1998) bizkaitar aktorea da.

## Bizitza

Arte dramatiko goi ikasketak egin zituen bertan Marina Ximanskajarekin eta Algis Arlauskasekin, metodo-aktore moduan formatuz, Stanislavsky-Vakhtangov-M.Txekhov-Meyerhold metodologia jarraituz (metodo errusiarra), errusiar eskola klasikoko metodologia. Eriz Cerezo aktorearekin batera ikasi zuen Ánima Eskolan.
Hainbat antzerki eta ikus-entzunezko ekoizpenetan parte hartu du. 2022 urtean Lip stick filmaren protagonista izan zen.

## Filmografia
### Zinema

* 2015, Psiconautas, los niños olvidados, zuz. Pedro Rivero eta Alberto Vázquez (Goya Saria)
* 2022, Lip stick, zuz. Laura Pérez Maquedano

### Antzerkia

* 2014, Miau, miau, zuz. Sandra Tejero
* 2017, Hamlet, zuz. David Valdelvira (FETABI Saria)
* 2018, Yerma, zuz. Sandra Tejero
* 2020, Carmen y Antonio, zuz. Algis Arlauskas

## Erreferentziak

* ↑ (Gaztelaniaz) Deia. «Rusia recibe a un 'imposible' Lorca» www.deia.eus (Noiz kontsultatua: 2022-02-25).
* ↑ (Gaztelaniaz) «Jon Melero - Biografía, mejores películas, series, imágenes y noticias» La Vanguardia 2022-06-03 (Noiz kontsultatua: 2022-08-31).
* ↑ (Errumanieraz) SA, Imedia Plus Group. «Jon Melero» Cinemagia (Noiz kontsultatua: 2022-08-31).
* ↑ (Gaztelaniaz) «Hoy» Deusto Knowledge Hub Explorer (Noiz kontsultatua: 2022-08-22).
* ↑ (Gaztelaniaz) «SANDRA TEJERO: "Yerma"» www.noizagenda.com (Noiz kontsultatua: 2022-08-22).
* ↑ (Gaztelaniaz) Correo, El. (2018-06-16). «"Yerma"» agenda.elcorreo.com (Noiz kontsultatua: 2022-08-22).
* ↑ (Gaztelaniaz) Próximos Eventos – Yerma – Pabellón Nº6. (Noiz kontsultatua: 2022-08-31).
* ↑ «IZARTE ARETOA» www.animaeskola.com (Noiz kontsultatua: 2022-08-31).
* Datuak: Q113661650
# Juniata konderria (Pennsylvania)

Juniata konderria (ingelesez: Juniata County) Pennsylvaniako konderri bat da, Ameriketako Estatu Batuetan. Hiriburua Mifflintown da. 2010eko zentsuaren arabera 24.636 biztanle zituen, Juniata kilometro koadroko azaleran.

## Geografia

Juniata konderriak 1.019,2 kilometro koadro ditu. Horietatik 5,61 ura dira. Beste 1.013,59 lurra dira. Biztanleria dentsitatea 24,17 da.

## Demografia

2010eko zentsoan bizi ziren 24.636 pertsonetatik 24.207 txuriak edo hispanoak dira. Horietatik hispano edo latino kategorian 623 dira. 134 beltzak edo afroamerikarrak. 24 amerikar natiboak ziren eta 1 Hawaii edo Pazifikoko irletako natiboak. 85 asiarrak ziren. Bestelako arraza bat kategorian 6 biztanle daude. Bukatzeko euren burua arraza bat baino gehiagotan 179 pertsonek kokatzen zuten.

### Biztanleria piramidea
## Kanpo estekak

* Datuak: Q501270
* Multimedia: Juniata County, Pennsylvania / Q501270
# Juniata (Nebraska)

Juniata Nebraskako herri bat da. Adams konderrian kokatua dago. 2010ean 755 biztanle zituen, 1,75 kilometro koadrotan banatuta.

## Ikus, gainera

* Adams konderria

## Kanpo estekak

* Datuak: Q2653589
* Multimedia: Juniata, Nebraska / Q2653589
# Juniata Terrace (Pennsylvania)

Juniata Terrace Pennsylvaniako borough bat da. Mifflin konderrian kokatua dago. 2010ean 542 biztanle zituen, 0,43 kilometro koadrotan banatuta.

## Ikus, gainera

* Mifflin konderria

## Kanpo estekak

* Datuak: Q1181112
* Multimedia: Juniata Terrace, Pennsylvania / Q1181112
# Jungle Boogie

Jungle Boogie (euskaraz: «Oihaneko Boogiea») Kool & the Gang estatubatuar funk musika taldearen abesti bat da. 1973ko Wild and Peaceful ("Basatia eta Baketsua") diskoaren barnean argitaratu uzten.
1994ko Pulp Fiction film ospetsuaren soinu bandaren abestietako bat izan zen.

## Kanpo estekak

* Jungle Boogie abestia entzungai. Youtube.com (Ingelesez)
* Datuak: Q6312783